钦定古今图书集成/明伦汇编/氏族典/第267卷 > 王化基
## 钦定古今图书集成/明伦汇编/氏族典/第267卷 > 王化基

按《宋史王化基传》：“化基，字永图，镇定人。太平兴国二
年，举进士，为大理评事，通判常州，迁太子右赞善大
夫，知岚州，改淮南节度判官，入为著作郎，迁右拾遗。
抗疏自荐，召试知制诰。淳化中，拜中丞，俄知京朝官
考课，迁工部侍郎。至道三年，超拜参知政事。咸平四
年，以工部尚书知河南府，进礼部尚书。大中祥符三”
年，卒，谥“惠献。”化基宽厚有容，喜愠不形，僚佐有相陵
伤者，辄优容之。在中书，不以荫补诸子官。然善教训，
故其子举正、举直、举善、举元，皆有所立。